Invasionen af Grenada
Invasionen af Grenada, med kodenavnet "Operation Urgent Fury" (dansk: Operation Hastende Vrede), var en amerikansk ledet invasion af østaten Grenada som en reaktion på et kup udført af vicepremierminister Bernard Coard. Fra 25 oktober 1983 landsatte USA, Barbados, Jamaica og medlemmer af Organisationen for Østcaribiske Stater (OECS), tropper på Grenada, sejrede over den grenadiske og cubanske modstand og væltede Bernard Coards regering.